Държавен вестник, бр. 93, 2012 г., стр. 23

БРОЙ  93	
Д Ъ Р Ж А В Е Н  В Е С Т Н И К 	
СТР.  23  
ДП в Министерството на земеделието и хра­
ните (МЗХ) в срок до 30 август, след което 
се публикува на електронната му страница. 
(5) Министерството на земеделието и хра­
ните предоставя обобщените разчети за стра­
ната по ДП на ИАГ в срок до 10 септември 
за публикуване на електронната є страница.
(6) Промени в одобрените по ал. 4 разчети 
се извършва по реда на ал. 1, 4 и 5 в следните 
случаи:
1. недостатъчно плодоносене;
2. настъпили форсмажорни обстоятелства; 
3. отпаднала необходимост от предвиде­
ните семена;
4. когато в одобрените годишни финансови 
планове на ДП и ДГС/ДЛС не са разчетени 
необходимите средства за семесъбиране.
Чл. 37. (1) Шишарки и плодове се берат от 
стоящи и отсечени дървета при иглолистни­
те, костилковите, липите, брезата, яворите, 
ясените, акацията и брястовете, а семена и 
плодове при тежкоплодните видове и видове 
с месести плодове се събират от повърхността 
на земята.
(2) При събиране на семена и плодове от 
земята площта около дърветата предварително 
се почиства от подлес, суха маса и опадали 
повредени семена.
(3) Не се допуска брулене, отсичане и чу­
пене на клони в горската семепроизводствена 
база. По изключение се допуска отсичане на 
клони в семепроизводствените градини при 
съчетаване на оформянето на короните със 
семесъбирането.
(4) Брането от стоящи дървета се извършва 
чрез използване на специализирана техника 
при спазване на правилата за безопасност 
на труда.
(5) При брането на шишарки и плодове и 
събирането на семена се спазват сроковете, 
посочени в приложение № 21.
(6) Брането на шишарки от бял бор, черен 
бор и кедри се допуска и през есента, като 
до тяхното пълно узряване те се съхраняват 
в проветриви помещения.
(7) Покълнали жълъди могат да се събират 
по изключение след преценка на регистрира­
ни и вписани физически лица в публичния 
регистър на ИАГ по чл. 235 ЗГ за извършване 
на дейността „Планиране и организация на 
дейностите по залесяване“ и ГСС, само за 
есенен посев, който се извършва веднага.
Чл. 38. (1) Добивът на семена от шишарки, 
съплодия и плодове се извършва от лицата 
по чл. 32, ал. 1 в специално оборудвани за 
целта семедобивни.
(2) В семедобивните се приемат само по­
чистени от примеси партиди при спазване 
на изискванията по чл. 5, ал. 2, чл. 16, ал. 1, 
чл. 18, чл. 32, ал. 1, 2 и 9 и чл. 33.
(3) При по-висока относителна влажност 
от 20 % шишарките се подлагат на предвари­
телно сушене за намаляване на влажността.
Чл. 39. (1) Добивът на семена от игло­
листни шишарки включва: шишаркосушене, 
извличане, обезкриляване, намаляване на 
влажността и почистване.
(2) Шишаркосушенето се извършва в слън­
чеви и конвекторни (с принудителна цирку­
лация на топъл въздух) шишаркосушилни.
(3) Режимът на сушене се определя в за­
висимост от дървесния вид, първоначалната 
влажност на шишарките и типа на сушилнята, 
като се спазват изискванията за запазване 
кълнителните качества на семената и пълното 
им извличане от шишарките.
(4) Обезкриляването и почистването се 
извършват ръчно или със специализирани 
обезкрилителни и почистващи апарати.
Чл. 40. (1) Добивът на семена от плодове и 
съплодия на широколистни дървесни видове и 
храсти се осъществява ръчно или с машини.
(2) Добивът на семена от сочни плодове 
се извършва непосредствено след тяхното 
събиране, за да се избегне ферментацията и 
развитието на гнилостни процеси.
(3) Добитите семена се сушат на сянка 
при температура от 15 до 35 °С, разстлани на 
пластове с дебелина от 5 до 15 см.
Чл. 41. (1) За запазване на жизнеността 
и кълняемостта на семената при тяхното 
съхранение се отчитат степента на зрялост, 
анатомичната структура, начинът на добива­
не, влажността, начинът на предварително 
съхранение, температурата и относителната 
влажност на въздуха в помещението за съх­
ранение.
(2) В зависимост от срока и целта семената 
се съхраняват:
1. краткосрочно – до една година;
2. средносрочно – до 5 години – прилага 
се за семена „резервен фонд“;
3. дългосрочно – до 15 години – прилага се 
за семена „резервен фонд“ и „генна банка“.
(3) Специфичните условия за съхранение 
на семената зависят от тяхната видова при­
надлежност.
Чл. 42. (1) Семената от иглолистни и широ­
колистни видове се съхраняват при спазване 
на изискванията, посочени в приложение № 21.
(2) Сушенето на семена от иглолистни ви­
дове се извършва в сушилни при температура 
на въздуха 30 – 35 °С. 
(3) Преди съхраняване семената се по­
чистват и обеззаразяват с фунгициди или 
във водна баня – за семена от тежкоплодни 
широколистни видове.
(4) През периода на съхранение периодично 
се вземат проби за установяване на влажността 
и кълняемостта на семената.